জেরি ম্যাগুইয়ার হল ক্যামেরন ক্রো রচিত, প্রযোজিত ও পরিচালিত ১৯৯৬ সালের মার্কিন প্রণয়ধর্মী হাস্যরসাত্মক-নাট্য ক্রীড়ামূলক চলচ্চিত্র। এতে অভিনয় করেছেন টম ক্রুজ, কিউবা গুডিং জুনিয়র, রেনে জেলওয়েগার এবং রেজিনা কিং। এটি ক্রীড়া প্রতিনিধি লেই স্টেইনবার্গ থেকে অনুপ্রাণিত যে ১৯৯৩ এর এনএফএল ফ্রি এজেন্সি'র সময় টিম ম্যাকডোনাল্ড এর প্রযুক্তিগত পরামর্শক ছিলেন। ১৯৯১ সালে জেফরি কেটজেনবার্গ দ্বারা লিখিত একটি ২৮ পৃষ্ঠার মেমো ডিজনিকে দেয়া হয়। এটি উত্তর আমেরিকায় ডিসেম্বর ১৩, ১৯৯৬ সালে মুক্তি পায়।  এই চলচ্চিত্রটি সমালোচকদের কাছ থেকে প্রশংসা পায়, তারা এর চিত্রনাট্য ও অভিনয়ের প্রশংসা করে। এটি একটি ব্যবসাসফল চলচ্চিত্র ছিল যা $৫০ মিলিয়ন নির্মাণব্যয়ের বিপরীতে $২৭৩ মিলিয়ন বিশ্বব্যাপী আয় করে। এটি ১৯৯৬ সালের সর্বোচ্চ আয়কারী চলচ্চিত্রের মধ্যে নবম স্থানে ছিল। চলচ্চিত্রটি অ্যাকাডেমি অ্যাওয়ার্ডে শ্রেষ্ঠ চলচ্চিত্র, শ্রেষ্ঠ অভিনেতা (টম ক্রুজ)-সহ পাঁচটি বিভাগে মনোনয়ন পায়। শ্রেষ্ঠ পার্শ্ব অভিনেতা বিভাগে কিউবা গুডিং জুনিয়র একটি অ্যাকাডেমি পুরস্কার অর্জন করেন। টম ক্রুজ সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার অর্জন করেন৷ এছাড়াও চলচ্চিত্রটি আরও তিনটি গোল্ডেন গ্লোব মনোনয়ন এবং তিনটি স্ক্রিন অ্যাক্টরস গিল্ড পুরস্কার অর্জন করে।  জেরি ম্যাগুইয়ার দর্শকদের মধ্যে বিশেষভাবে জনপ্রিয়তা পায় এবং এর বিভিন্ন সংলাপ লোকসংস্কৃতিতে জায়গা করে নেয়। যেমন, "শো মি দ্য মানি!", "ইউ হ্যাড মি এট হ্যালো", " ইউ কমপ্লিট মি" এবং "হেল্প মি হেল্প ইউ"।   সারসংক্ষেপ  ক্রীড়া প্রতিনিধি জেরি ম্যাগুইয়ার চাকরি থেকে বরখাস্ত হওয়ার পর আবার নিজের পায়ে দাঁড়ানোর চেষ্টা করছে৷ যাইহোক তার একমাত্র ক্লায়েন্ট হলো রড টিডওয়েল, একজন অসন্তুষ্ট ফুটবলার যে একটি ভালো চুক্তির আশা করছে।   কুশীলব   টম ক্রুজ - জেরাল্ড "জেরি" ম্যাগুইয়ার। ক্যামেরন ক্রোই মূল চিত্রনাট্য টম হ্যাঙ্কস এর জন্য লিখেছিল। কিন্তু তার চিত্রনাট্য লিখতে লিখতে দীর্ঘ সময় লেগে যায়, যার কারণে হ্যাঙ্কস এর মনে হয় সে এই চরিত্র তে অভিনয় করার জন্য বেশি বয়স্ক। page 134  কিউবা গুডিং জুনিয়র - রোডনি "রোড" টিডওয়াল  রেনে জেলওয়েগার - ডুরুথি বয়ড  কেলি প্রেটসন - এভেরি বিশপ  জেরি ও'কনেল - ফ্রাংক "কাশ" কাশম্যান  জে মহর - রবার্ট "বব" সুগার  বনি হান্ট - লরেল বয়ড  রেজিনা কিং - মার্সি টিডওয়াল  জোনাথান লিপনিচকি - রেমন্ড "রে" বয়ড  টড লইসু - চাদ দ্য নানি  জেরেমি সুয়ারেজ - টাইসন টিডওয়াল  জ্যারেড জাসিম - ডিকি ফক্স  জান ওয়েনার - স্কালি  আলি ওয়েন্টওর্থ - ববি ফ্যালন  এরিয়াস স্পেয়ারস - টাপি টিডওয়াল  রেগান গোমেজ-প্রেটসন - টিডওয়ালের কাজিন  মুক্তি  বক্স অফিস চলচ্চিত্রটি প্রথম সপ্তাহান্তে $১৭,০৮৪,২৯৬  আয় করে। উত্তর আমেরিকায় এটি $১৫৩,৯৫২,৫৯২ আয় করে। এটি অন্যান্য দেশে সর্বমোট $১১৯.৬ মিলিয়ন আয় করে, এবং বিশ্বব্যাপী সর্বমোট $২৭৩,৫৫২,৫৯২ আয় করে $৫০ মিলিয়ন নির্মানব্যয়ের বিপরীতে। এটি ১৯৯৬ সালের সর্বোচ্চ আয়কারী চলচ্চিত্রের মধ্যে নবম স্থানে ছিল এবং নাট্য-প্রণয়ধর্মী চলচ্চিত্রের মধ্যে চতুর্থ।  সমালোচকদের প্রতিক্রিয়া রটেন টমেটোস এর ৯১ জন সমালোচকের পর্যালোচনার উপর ভিত্তি করে এটি ৮৫% রেটিং পায়, যার গড় স্কোর ৭.৮/১০।   তথ্যসূত্র    বহিঃসংযোগ          বিষয়শ্রেণী:১৯৯৬-এর চলচ্চিত্র বিষয়শ্রেণী:১৯৯৬-এর প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের ক্রীড়াধর্মী হাস্যরসাত্মক নাট্য চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:ইংরেজি ভাষার ক্রীড়াধর্মী হাস্যরসাত্মক নাট্য চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:মার্কিন ক্রীড়াধর্মী হাস্যরসাত্মক নাট্য চলচ্চিত্র বিষয়শ্রেণী:মার্কিন ফুটবল চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:ক্যামেরন ক্রো পরিচালিত চলচ্চিত্র বিষয়শ্রেণী:ক্যামেরন ক্রোর চিত্রনাট্য সংবলিত চলচ্চিত্র বিষয়শ্রেণী:ক্যামেরন ক্রো প্রযোজিত চলচ্চিত্র বিষয়শ্রেণী:জেমস এল. ব্রুকস প্রযোজিত চলচ্চিত্র বিষয়শ্রেণী:লরেন্স মার্ক প্রযোজিত চলচ্চিত্র বিষয়শ্রেণী:গ্রেসি ফিল্মসের চলচ্চিত্র বিষয়শ্রেণী:ট্রাইস্টার পিকচার্সের চলচ্চিত্র বিষয়শ্রেণী:ভিনিল ফিল্মসের চলচ্চিত্র বিষয়শ্রেণী:ম্যারিকোপা কাউন্টি, অ্যারিজোনার পটভূমিতে চলচ্চিত্র বিষয়শ্রেণী:অ্যারিজোনায় ধারণকৃত চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:নিউ ইয়র্কে ধারণকৃত চলচ্চিত্র